Dis wonderlik om die stille natuur en helder sterreruim te ervaar weg van die gejaagde stadslewe. Ek beveel dit aan vir enigiemand wat wil wegbreek vir 'n stil vakansie.
Hierdie is 'n spesiale plekkie met als wat mens nodig het, asook klein ekstra's soos vars blomme, sepie, tuisgebakte beskuit. Die omgewing is asemrowend mooi en dit is die perfekte plek om net te rus.
Wonder Waters het ons verwagtinge oortref en ons het die rustigheid saam met ons honde kinders voorwaar baie geniet. Dit is 'n bestemming wat ons weer en weer sal besoek. Die gasvryheid en privaatheid het ons baie waardeer.
Wonder Waters Tonteldoos is 'n baie lekker vir mense wat wil wegbreek van die besige stadslewe. Ons het die rustigheid so baie geniet dat die feit dat daar nie krag was nie sekerlik die minste van ons bekommernisse was. Die eenhede is baie skoon en baie goed toegerus met gas geyser, stoof/oond en yskas, waarvan almal baie goed werk. Die paaie is baie sleg veral as jy wil Dullstroom toe gaan. Ek stel hierdie plek in die besonder voor as jy nie van plan is om op en af te ry nie. As jy 'n teleskoop het, stel ek 100% voor dat jy dit saam vat.
Wat 'n besondere ervaring! Stilte wat in jou ore suis, sterrehemel wat so helder skyn dat dit lyk of jy daaraan kan raak! Die Peach Cabin was uitstekend toegerus in die kombuis, volop hout vir lieflike kaggelvure en buitebraai. Het Saterdagaand die jakkalsgeroep gehoor en die voëllewe langs die damme geniet! Die grondpad is moontlike groot uitdaging vir sedanmotors, maar gelukkig nie vir bakkies of 4x4's nie.
As jy jou honde will saam vat, dié is die plek om te gaan. Hulle kan vrylik rond beweeg in 'n groot kamp. Die natuurskoon is iets uit 'n ander wêreld. Beligting in die kombuis kan verbeter word.
Wonder Waters is 'n stukkie laeveld se hemel op aarde. Ons het in die Cosmos eenheid gewoon en alles is goed uit gele en keurig gemeubileer. Dis die klein spesiale touches soos byvoorbeeld die vars veld blomme in 'n vaas van die omgewing en die oorvloed van vooraf gelaaide LED ligte wat mens besef jou gerief en rustige kuier is inderdaad die Dietrichs' se enigste wense. Alles wat 'n mens nodig mag he, word ook voorsien. Die erf is verseker veilig vir enige viervoetige gas, sonder die toesig en bekommernis van die eienaars. Wat regtig hemels is omtrent Wonder Waters, daar is nie net geen krag nie, maar mens gaan om totaal te ontsnap, af te sluit en die landskap in te neem. As jy 'n tech junky is, moet dit nie eens oorweeg nie, maar dit is partykeer absoluut brood nodig om te weet jy kan totaal gaan afsluit, rus, ontspan, lees en selfs jou hand aan die visvang ding gaan probeer of jy nou 'n beginner of pro is. Definitief hoog op ons luis van voorkeure en sal weer gereeld daar gaan afspan en recharge. P.S. maak seker jy het 'n high clearance vehicle en moenie 'n maklike rit in of uit verwag nie. Maar ons sal eerder nie daaroor praat nie soos die locals sê, maar dit is deels van die aantrekkingskrag van Tonteldoos met sy mooi natuurskoon sonder die invloed van moderne lewe.
Pragtig en skoon! Ons was verras met 'n klein broodjie, botter en konfyt om ons welkom te heet. So ook seep, sneesdoekies en die koekies! Die eenheid het alles en nog wat van LED ligte, gasstoof, yskas en gas geyser vir warm water. Ook vuurhoutjies, vuuraanstekers en koffie, tee en suiker. Genoeg komberse en hout indien dit sou koud word. Ons het quiches by Yolanda bestel asook 'n heerlike vars gebakte brood. Dit was reeds daar toe ons arriveer met 'n welkom nota. Die groot gesnyde paaie af na die damme toe stap baie lekker en die staptog uit teen die koppie was heerlik. Ons 3 honde het die vry rondhardloop heerlik geniet. Die erf is omhein en daar is tot 'n poop-scoop voorsien om die erf skoon te hou. Die aande was lekker stil en die enigste geluide was die van die jakkalse wat mekaar geroep het. Ons kom weer kuier! Baie lekker gebly!
Hierdie plekkie het die natuurskoon, geriewe en privaatheid wat kos vir die siel bied en daarom is ons gereelde gaste!
Die verblyf was baie netjies en ons het niks kortgekom nie. Die groot omheinde erf was 'n wenner met die honde.
Ons het erg lekker gebly, die ligging is baie mooi en privaat plus die groot omheinde erf was ideaal vir ons honde om in te bly as ons vir rukke wou weggaan. Die huis plus erf was baie netjies en regtig goed toegerus. Die wandelpaaie plus foreldamme word ook netjies in stand gehou. Baie mooi ligging plus heelwat wilde diere en voëls te sien op die plaas. Ek sal beslis weer by Wonder Waters tuisgaan.
Verkieslik 'n 4x4 nodig vir klipperige paaie, maar die afsondering is definitief die moeite werd om weer die gees se batterye te vul.
Dit was die perfekte wegbreek van die stad en geraas. Lekker rustig, baie mooi uitsig. Ons het 3 jakkalse gesien dit was 'n hoogtepunt. 'n Ander hoogtepunt was dat ons het een aand 'n vlermuisie in die cabin gehad en hom laat gaan. Was lekker in die natuur, ons het ons hond saamgevat - hy het 'n behoorlike vakansie gehad. Ek sal net aanbeveel dat mense eerder met 4x4 op die grondpad ry en nie klein ligte voertuie nie, veral nie as dit reën nie. Die grondpad was uitdagend gewees, ons het met 'n Ford Figo gegaan. Sal definitief weer in die toekoms soontoe gaan.
Verblyf baie netjies en skoon. Die grondpad tussen Dullstroom en Tonteldoos, asook die laaste paar kilo's na die verblyf, is verskriklik lelik, en het tot 'n pap band gelei. Jy het definitief 'n hoë kar of 4x4 nodig. Ons was oor niks ingelig nie. Wonder Waters moet dit definitief by hul beskrywing sit!
Ons het baie lekker gekuier en gerus, die stilte was wonderlik gewees. Net 'n jammerte die yskas gedeelte wou nie koud word nie. Sal weer teruggaan vir nog 'n kuier.
Sal definitief teruggaan, perfekte plek om vir 'n naweek weg te kom. Sal egter nie sonder n 4×4 motor gaan nie.
Stunning! Volledig toegeruste en baie netjiese "cabin" met so 'n mooi uitsig op die damme. Dis rustigheid op sy beste en 'n plek waarheen ons beslis weer sal gaan. Die eienaar is so gasvry en behulpsaam.
Lekker wegbreek van die stad af. Geen karre of mense gehoor vir die hele naweek nie, dit was wonderlik. Die grondpad na die plek toe is 'n bietjie sleg. As dit rustigheid is wat jy soek is dit die plek om heen te gaan.
Dis n baie lekker wegbreek as jy 'n plaaservaring wil hê. Dit voel of jy baie ver van die beskawing af is. Jy het jou eie plaaswerf met die huisies wat toegekamp is. Baie geskik vir klein hondjies wat saamreis.